**Ministru kabineta noteikumu projekta „Grozījumi Ministru kabineta**

**2006. gada 19.decembra noteikumos Nr. 1037 „Bāriņtiesas darbības noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2006.gada 19.decembra noteikumos Nr.1037 „Bāriņtiesas darbības noteikumi”” (turpmāk- Noteikumu projekts) mērķis ir pilnveidot bāriņtiesas darbības noteikumus attiecībā uz bāriņtiesu lietu reģistru vešanu, ārpusģimenes aprūpes un aizgādnības lietu uzraudzību, bāriņtiesas sēdes organizēšanas un norises kārtību, tostarp mainot atzinuma pēc tiesas pieprasījuma sagatavošanas kārtību. Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Labklājības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais Noteikumu projekts pilnveido Ministru kabineta 2006.gada 19.decembra noteikumos Nr.1037 “Bāriņtiesas darbības noteikumi” (turpmāk - MK noteikumi Nr.1037) ietverto regulējumu, lai nodrošinātu efektīvāku bāriņtiesas darbību bērna vai aizgādnībā esošas personas tiesību un tiesisko interešu aizsardzībā.Būtiskākie ar Noteikumu projektu plānotie grozījumi ir šādi:1) Atbilstoši Bāriņtiesu likuma 50.pantam, bāriņtiesa atzinumus sniedz sekojošos gadījumos:- lai noteiktu kārtību, kādā izmantojamas saskarsmes tiesības un tiesības uzturēt personiskas attiecības un tiešus kontaktus ar bērnu;- viena vecāka atsevišķas aizgādības noteikšanai;- aizgādības tiesību atņemšanai vai atjaunošanai;- paternitātes atzīšanai vai apstrīdēšanai;- citos Civilprocesa likumā paredzētajos gadījumos.Visbiežāk sastopamā konfliktsituācija vecāku starpā pēc šķiršanās ir jautājumos, kas saistās ar vecāku nespēju savstarpēji vienoties par bērna turpmāko aprūpi un cieņpilni atrisināt savstarpējās domstarpības. Bāriņtiesas 2019.gadā, pēc tiesas pieprasījuma ir devušas 842 atzinumus par bērna aizgādības noteikšanu un saskarsmes tiesības izmantošanas kārtību (2018.gadā – 855 atzinumus, 2017.gadā – 850 atzinumus)[[1]](#footnote-1). Saskaņā ar Civillikuma 181.panta pirmo daļu bērnam ir tiesības uzturēt personiskas attiecības un tiešus kontaktus ar jebkuru no vecākiem. Strīdus par saskarsmes tiesību izmantošanas kārtību ar bērnu saskaņā ar Civilprocesa 244.1 pantu izskata vispārējās jurisdikcijas tiesa, nevis bāriņtiesa. Minētais regulējums ir piemērojams arī gadījumos, kad vecāku starpā pastāv strīds par bērna aizgādības (t.i. atsevišķas vai kopīgas aizgādības, bērnu dzīvesvietas) īstenošanu.Saskaņā ar Bāriņtiesu likuma 17.panta 3.punktu bāriņtiesas pienākums ir piedalīties lietas izskatīšanā tiesā un sniegt atzinumu, ja likums nosaka vai tiesa atzīst bāriņtiesas piedalīšanos lietas izskatīšanā par nepieciešamu. Bāriņtiesas, kas lietā tiek pieaicināta Civilprocesa likuma 89.panta kārtībā, galvenais uzdevums ir sniegt tiesai papildus informāciju savas kompetences ietvaros, kas nepieciešama attiecīgā jautājuma izlemšanā. Šādas institūcijas atzinums ir pierādīšanas līdzeklis civillietā un saskaņā ar Civilprocesa likuma 126.panta noteikumiem tas tāpat kā citi pierādījumi tiesai jāvērtē atbilstoši civilprocesa vispārīgajiem pierādījumu vērtēšanas noteikumiem.Pēc tiesas pieprasījuma bāriņtiesa sagatavo atzinumu (lēmuma formā), kas nav administratīvais akts un tas nav pārsūdzams. Bāriņtiesa tiesvedībā ir procesa dalībnieks – institūcija vai trešā persona, kuras sagatavotajam atzinumam nav galējā noregulējuma rakstura – tas ir institūcijas viedoklis par iespējami labāko risinājumu bērnam un tas kalpo kā viens no pierādījumiem civillietā. Līdz ar to, personai ir tiesības lietā, kas tiek izskatīta civilprocesuālā kārtībā, iesniegt pierādījumus tiesai savu iebildumu apstiprināšanai par bāriņtiesas lēmumu, jo galīgo lēmumu strīdus jautājumā pieņems tiesa, izskatot konkrēto civillietu. Bāriņtiesas atzinums pats par sevi neko nemaina strīdā iesaistīto personu tiesiskajās attiecībās, līdz ar to nav pamata uzskatīt, ka minētais bāriņtiesas lēmums, kurā ir izteikts bāriņtiesas viedoklis par aizgādības tiesībām un saskarsmes tiesības izmantošanas kārtību, varētu ierobežot personas tiesības[[2]](#footnote-2). Šobrīd praksē ir iedibinājusies kārtība, ka vecāki tiesvedības procesa ietvaros piesaista advokātus un savstarpējās konfliktsituācijas risina bāriņtiesas atzinuma sagatavošanas procesā bāriņtiesā nevis tiesā, pieņemot, ka tas ir izšķirošais pierādījums tiesai galīgā noregulējuma pieņemšanā. Rezultātā veidojas nesamērīgs iesaistīto institūciju darba un administratīvo resursu patēriņš ģimenes konfliktu risināšanā, kas savukārt negatīvi ietekmē bāriņtiesas spējas veikt citas likumā noteiktās funkcijas, kā piemēram, veikt darbības ģimeniskas vides nodrošināšanā ārpusģimenes aprūpē esošajiem bērniem, jo faktiski lielākā daļa darbinieku resursu tiek patērēti vecāku domstarpību risināšanā. Neskatoties uz to, ka bāriņtiesas sniegtais atzinums tiesai ir tikai bāriņtiesas viedoklis, kas vecākiem nav saistošs un kas ir tikai viens no pierādījumiem tiesā, vecāki, kurus nepamierina bāriņtiesas sagatavotais viedoklis, nereti cenšas tos apstrīdēt Valsts bērnu tiesību aizsardzības inspekcijā (turpmāk – VBTAI), Labklājības ministrijā, Tiesībsarga birojā, Ģenerālprokuratūrā u.c. bērnu tiesību aizsardzības iestādēs, norādot uz šķietamiem bāriņtiesas pārkāpumiem bērnu tiesību nodrošināšanā, lai gan šie iebildumi būtu sniedzami tiesā. Tā, piemēram, VBTAI 2018.gadā ir saņemti 220 iesniegumi, savukārt Tiesībsarga birojā 111 iesniegumi, kas saistīti ar vecāku domstarpību lietu risināšanu.Ņemot vērā minēto, ar grozījumiem MK noteikumos Nr.1037 ir paredzēts būtiski mainīt atzinuma pēc tiesas pieprasījuma sagatavošanas kārtību. Proti, paredzot atzinuma sniegšanu bez personas klātbūtnes bāriņtiesas sēdē (Noteikumu projekta 31.punkts).Izmaiņu mērķis ir bāriņtiesas darba efektivitātes uzlabošana, vienlaikus neierobežojot personas līdzdalības tiesības procesā iestādē.Noteikumu projekts paredz, ka atzinumi, kas tiek sniegti pēc tiesas pieprasījuma Bāriņtiesu likuma 50.pantā noteiktajos gadījumos (turpmāk – atzinums tiesai), tiek pieņemti bāriņtiesas sēdē bez personas, kuras intereses skar atzinums, klātbūtnes, un sagatavoti rakstveidā lēmuma formā. Atzinums tiesai sastāv no ievaddaļas, aprakstošās, motīvu un rezolutīvās daļas, kurās sniegta šāda informācija:- ievaddaļā norāda atzinuma sagatavošanas vietu un laiku, bāriņtiesas nosaukumu un bāriņtiesas locekļu vārdus, uzvārdus, lietas izskatīšanas pamatojumu. Ja atzinums sagatavots bāriņtiesas sēdē personas, kuras intereses skar atzinums, klātbūtnē, ievaddaļā norāda šādas nepieciešamības pamatojumu, kā arī personas, kuras piedalās sēdē, un personas, kurām par sēdi ir paziņots, bet kuras nav ieradušās, kā arī neierašanās iemeslus, ja tādi ir zināmi;- aprakstošā daļā norāda lietas apstākļus, informāciju par bērnu un ģimeni vai aizgādnībā esošo personu, uzskaita konstatētos faktus un iegūtos pierādījumus; - motīvu daļā norāda  iegūto ziņu  analīzi saistībā ar tiesā iesniegto prasību, bāriņtiesas secinājumus un ieteikumus par bērna vai aizgādnībā esošas personas interesēm atbilstošāko risinājumu  un tā pamatojumu;- rezolutīvajā daļā sniegts bāriņtiesas viedoklis par  bērna vai aizgādnībā esošas personas interesēm atbilstošāko risinājumu. Savukārt attiecībā uz personas līdzdalību, ir paredzēts noteikt, ka bāriņtiesa, saņemot tiesas pieprasījumu sniegt atzinumu civillietā, konkrētās lietas dalībniekiem lūdz 20 dienu laikā izteikt rakstveida viedokli jautājuma izskatīšanai bāriņtiesas sēdē, kā arī ne vēlāk kā 30 dienu laikā sniegt papildus viedokli un pierādījumus (skaitot no dienas, kad bāriņtiesa nosūtījusi informācijas pieprasījumu konkrētās lietas dalībniekam). Proti, 30 dienu noteiktais termiņš ir attiecināms uz personu, nevis bāriņtiesas darbu. Termiņš, kādā bāriņtiesa sagatavo atzinumu katrā konkrētajā gadījumā būs atšķirīgs (atkarībā no konkrētās lietas apstākļiem). Termiņa nokavējuma gadījumā, bāriņtiesā personas iesniegtie paskaidrojumi un pierādījumi netiek vērtēti. Termiņa ierobežojuma mērķis ir nodrošināt lietas atrisināšanu saprātīgā laika periodā. Pretējā gadījumā, ja paskaidrojumus un pierādījumus varēs iesniegt jebkurā brīdī pēc personas paša izvēles, tas var vilkties bezgalīgi ilgi.Vienlaikus tiek saglabāta arī spēķā esošā kārtība, proti, nepieciešamības gadījumā, bāriņtiesa pēc savas iniciatīvas var nozīmēt lietas izskatīšanu bāriņtiesas sēdē personas, kuras intereses skar atzinums, klātbūtnē.Ņemot vērā, ka attiecībā uz citiem bāriņtiesas lēmumiem MK Noteikumu Nr.1037 70.punktā ir noteikts termiņš bāriņtiesas lēmuma sagatavošanai, noformēšanai un nosūtīšanai lietas dalībniekam, lai nodrošinātu atbilstošu privātpersonu tiesību aizsardzību, Noteikumu projekta 31.punktā iekļauts 98.5 punkts, nosakot termiņu, kurā atzinuma tiesai noraksts tiek nosūtīta lietas dalībniekam (10 darbdienu laikā).Ar šiem grozījumiem būtiski tiks samazināts laika un resursu patēriņš lēmuma pieņemšanas procesā iestādē, jo bāriņtiesai būs jārēķinās tikai ar savu noslodzi, nosakot sēdes laiku un datumu, no lietas dalībnieku puses netiks ļaunprātīgi kavēta bāriņtiesas lēmuma pieņemšanas gaita un attiecīgi konkrētā tiesvedības gaita. Piemēram, līdz šim praksē bāriņtiesas sēdes lielā daļā gadījumu tiek atliktas, jo nav ieradies lietas dalībnieks vai tā pilnvarotais pārstāvis. Lietas izskatīšana bez personu klātbūtnes ļaus bāriņtiesai ietaupīt cilvēkresursus un administratīvos resursus tādu darbību veikšanai, kā piemēram, uzaicinājumu uz sēdi nosūtīšanai, sēdes protokola sastādīšanai (protokols būs īsāks), kā arī sēdes laika adekvātai ieplānošanai (dalībnieku uzklausīšana bāriņtiesas sēdes laikā nereti var ilgt pat līdz 2 stundām, tādējādi aizkavējot citu bāriņtiesas sēžu izskatīšanu atbilstoši ieplānotajam laika grafikam; ievērojami samazinātos lietu izskatīšanas atlikšana). Vienlaikus ar šiem grozījumiem paredzams veicināt personu izpratni par bāriņtiesas lomu tiesvedības procesā, kas izriet no aizgādības tiesībām, stiprinot bāriņtiesas sagatavotā atzinuma būtību un jēgu – ka tas nav galīgais noregulējums tiesvedībā, bet ir tikai viens no pierādījumiem civillietā un iebildumi par to vai papildus pierādījumi ir iesniedzami tiesā. 2) MK noteikumu Nr.1037 14. punktā ir noteikts, ka personai, kura iepazīstas ar lietas materiāliem, bāriņtiesa nodrošina iespēju izrakstīt no lietas materiāliem nepieciešamo informāciju vai ar tehniskiem līdzekļiem izgatavot nepieciešamo lietā esošo dokumentu kopijas, par to izdarot atzīmi lietas uzziņas lapā.Latvijas Bāriņtiesu darbinieku asociācija (turpmāk – Asociācija) ir norādījusi, ka praksē bieži ir gadījumi, kad persona vēlas saņemt visas lietas materiālu kopijas, un pieprasa tās vairakkārt, bez īpaša pamatojuma. Tādējādi, lai risinātu šo situāciju un nodrošinātu efektīvu resursu izmantošanu, tiek precizēts MK noteikumu Nr.1037 14.punkts paredzot, ka personai, kura iepazīstas ar lietas materiāliem, bāriņtiesa nodrošina iespēju izrakstīt vai, izmantojot savus tehniskos līdzekļus, nofotografēt no lietas materiāliem nepieciešamo informāciju, vai arī ar tehniskiem līdzekļiem izgatavot nepieciešamo lietā esošo dokumentu kopijas. Bāriņtiesai ir tiesības atteikt lietas dokumentu kopiju izsniegšanu atkārtoti, ja attiecīgs pieprasījums nav pamatots ar objektīviem iemesliem. Vienlaikus noteikts, ka bāriņtiesa var ierobežot lietas dalībnieka un tā pilnvarotā pārstāvja tiesības iepazīties ar tādiem lietas materiāliem, kuros iekļautās informācijas atklāšana var radīt bērnam būtisku kaitējumu, lai nodrošinātu vienotu bāriņtiesu praksi, nodrošinot lietas dalībniekiem tiesības iepazīties ar lietas materiāliem, kuros fiksēta informācija, kuras izpaušana var radīt kaitējumu bērnam (Noteikumu projekta 5.punkts).3)  Patlaban ir noteikts, ka bāriņtiesa pieņem apmeklētājus ne retāk kā divas reizes nedēļā (vismaz reizi nedēļā apmeklētājiem izdevīgā laikā) bāriņtiesas nolikumā noteiktajā kārtībā.Bērnam ir tiesības brīvi izteikt savas domas, šajā nolūkā saņemt un sniegt jebkāda veida informāciju, tikt uzklausītam situācijās, kad ir nepieciešams tūlītējs atbalsts un aizsardzība. Nolūkā nodrošināt bāriņtiesas pieejamību, īpaši bērniem un aizgādnībā esošām personām, tiek papildināts MK noteikumu Nr.1037 11.punkts, paredzot, ka bērnu un aizgādnībā esošu personu pieņemšana tiek nodrošināta bāriņtiesas darba laikā (Noteikumu projekta 4.punkts). Proti, bāriņtiesai ir pienākums uzklausīt bērnu un aizgādnībā esošu personu bāriņtiesas darba laikā, arī ārpus noteiktā apmeklētāju pieņemšanas laika. Minētais grozījums nav attiecināms uz bāriņtiesas teritoriālajām vienībām pagastos, kurās tiek nodrošināta tikai apmeklētāju pieņemšana.4) Ar grozījumiem MK noteikumu Nr.1037 III nodaļā “Lietu reģistri un reģistrācijas žurnāli” ir paredzēti vairāki grozījumi, nolūkā saskaņot izmantoto terminoloģiju ar Ministru kabineta 2012.gada 6.novembra noteikumiem Nr.748 “Dokumentu un arhīvu pārvaldības noteikumi”. Attiecīgi paredzēts turpmāk nelietot terminu “reģistrācijas žurnāli”, to aizstājot ar terminu “lietu reģistri” (gan tie, kuru saturs tiek nodefinēts MK noteikumu Nr.1037 III nodaļā, gan tie, kurus bāriņtiesas papildus izveidojušas). MK noteikumu Nr.10137 17.punktā ir uzskaitīti bāriņtiesai iekārtojamie lietu reģistri, proti:“17.1. aizgādības tiesību pārtraukšanas un atņemšanas un aizgādības tiesību atjaunošanas lietu reģistru;17.2. audžuģimeņu lietu reģistru;17.3. adopcijas lietu reģistru;17.4. aizbildnības lietu reģistru;17.5. aizgādnības lietu reģistru;17.6. lietu alfabētisko reģistru.”Taču MK noteikumu Nr.1037 17.punkta uzskaitījumā iztrūkst būtisks bērnu tiesību un interešu nodrošināšanai nepieciešamais reģistrs (ārpusģimenes aprūpes iestādes lietu reģistrs), lai gan praksē šādu lietu reģistru bāriņtiesas jau šobrīd iekārto. Tādējādi, lai nodrošinātu konsekventu informācijas uzskaiti par visām trijām ārpusģimenes aprūpes formām (audžuģimenēm, aizbildņiem un ārpusģimenes aprūpes iestādēm), kā arī ņemot vērā izmaiņas un jauninājumus ārpusģimenes aprūpes sniedzēju klāstā (2018.gadā ieviests specializēto audžuģimeņu institūts) Noteikumu projekts paredz papildināt MK noteikumus Nr.1037 ar 17.7.apakšpunktu un 23.1 punktu (Noteikumu projekta 7. un 9.punkts), nosakot bāriņtiesas pienākumu iekārtot attiecīgo lietu reģistru un tajā iekļaujamo informāciju. Vienlaikus papildinot MK noteikumu Nr.1037 19.punktu attiecībā uz nepieciešamību iekļaut arī attiecīgo informāciju par specializētajām audžuģimenēm. Patlaban MK noteikumu Nr.1037 27.1 punktā ir noteikts, ka bāriņtiesa nodrošina lietu reģistros un lietu reģistrācijas žurnālos esošo datu elektronisku apstrādi normatīvajos aktos par nepilngadīgo personu atbalsta informācijas sistēmu noteiktajā kārtībā. Proti, uzskaitītas tikai četras lietu kategorijas (aizgādības tiesību pārtraukšanas un atņemšanas un aizgādības tiesību atjaunošanas, audžuģimeņu, adopcijas un aizbildnības jomā), uz kurām ir attiecināma bāriņtiesu lietu reģistros esošo datu elektroniskā apstrāde nepilngadīgo personu atbalsta informācijas sistēmā (turpmāk - NPAIS). Savukārt atbilstoši Ministru kabineta 2014.gada 25.marta noteikumiem Nr.157 “Nepilngadīgo personu atbalsta informācijas sistēmas noteikumi” (turpmāk – MK noteikumi Nr.157) bāriņtiesai NPAIS ir jāiesniedz plašāks informācijas apjoms, nekā tas noteikts MK noteikumu Nr.1037 27.1 punktā. Tādējādi svītrots 27.1 punktā iekavās minētais lietu kategoriju uzskaitījums, aizstājot to ar vispārīgu redakciju un, paredzot, ka bāriņtiesa nodrošina lietu reģistros par bērniem esošo datu elektronisku apstrādi normatīvajos aktos par NPAIS noteiktajā kārtībā. Proti, pēc būtības nepaplašinot datu apstrādes apjomu, bet harmonizējot MK noteikumus Nr.1037 ar MK noteikumos Nr.157 noteikto regulējumu. Paredzēts, ka metodiku par to, kāda informācija jāiekļauj bāriņtiesas lietu reģistros (gan MK noteikumos Nr.1037, gan visos pārējos, kādi ir definēti bāriņtiesas lietu paraugnomenklatūrā), nosaka VBTAI (bāriņtiesu lietu paraugnomenklatūras metodiskie ieteikumi, kurus apstiprina VBTAI priekšnieks). Tādējādi MK noteikumu Nr.1037 28.punktā ir ietverts pilnvarojums, ka bāriņtiesas lietu reģistros iekļaujamo informāciju definē VBTAI priekšnieks bāriņtiesu lietu paraugnomenklatūras metodiskajos ieteikumos (Noteikumu projekta 14.punkts).Vienlaikus attiecībā uz grozījumiem MK noteikumu Nr.1037 25., 26., 27., 27.1 un 28.punktā, kuros noteikta bāriņtiesas lietu veidošana un bāriņtiesas lietu reģistru iekārtošana atbilstoši bāriņtiesas lietu paraugnomenklatūrai un iespēja iekārtot papildus lietu reģistrus, ir paredzēts noteikt pārejas termiņu - 2022.gada 1.janvāris (Noteikumu projekta 32.punkts). Attiecīgais pārejas termiņš ir saistīts ar to, ka lietu nomenklatūru veido katra kalendārā gada dokumentiem, norādot to sistematizāciju lietās (Ministru kabineta 2012.gada 6.novembra noteikumi Nr.748 "Dokumentu un arhīvu pārvaldības noteikumi" 4.punkts). Ievērojot minēto, izmaiņas dokumentu pārvaldībā ieviešamas, sākoties jaunam kalendārajam gadam.6) Tiesībsargs ir norādījis, ka praksē joprojām tiek konstatēti gadījumi, kad bāriņtiesai ir bijusi nepieciešamība pieņemt lēmumu īsākā termiņā, kas neatbilst Noteikumu Nr.1037 45.punktā noteiktajam (10 darbdienas), bet atbilst bērna interesēm, kam jābūt primārajam apsvērumam, piemēram, institūcijā esoša bērna ievietošana aizbildnībā. Asociācija ir norādījusi, ka nepieciešamība paredzēt iespēju nosūtīt uzaicinājumu un pieņemt lēmumu īsākā laikā nekā 10 darbdienas, var būt arī citās lietu kategorijās, piemēram, bērna vai personas ar ierobežotu rīcībspēju mantiskie jautājumi (nokavēts mantojuma termiņš), aizgādņa iecelšana mantojumam, pagaidu aizgādņa iecelšana (jāsaņem pensija), audžuģimenei ir nepieciešams saņemt pilnvarojumu konkrētu darbību veikšanai, u.c., vienlaikus pastāvot sekojošiem nosacījumiem:- bāriņtiesas kompetencē esošais jautājums izskatāms nekavējoties;- lietā iegūta visa nepieciešamā informācija lēmuma pieņemšanai;- saņemts administratīvā procesa dalībnieka lūgums izskatīt lietu ātrāk, un šis lūgums ir pamatots;- ja uzaicinājums uz bāriņtiesas sēdi administratīvā procesa dalībniekam izsniegts pret parakstu un bāriņtiesa vienojusies ar administratīvā procesa dalībnieku par lietas ātrāku izskatīšanu;- administratīvā procesa dalībnieks lūdz lietu izskatīt bez viņa klātbūtnes;- ja persona saziņai ar bāriņtiesu norādījusi elektronisko pastu, un bāriņtiesa uzaicinājumu nosūtījusi elektroniski.Ņemot vērā minēto, MK noteikumi Nr.1037 tiek papildināti ar 45.punktu paredzot, ka bāriņtiesa ir tiesīga paziņot un izsniegt uzaicinājumu uz bāriņtiesas sēdi īsākā laikā nekā 10 darbdienas pirms bāriņtiesas sēdes, ja tas atbilst bērna vai aizgādnībā esošas personas interesēm. Vienlaikus uzaicinājumā ir jābūt norādītam pamatojumam attiecībā uz saīsinātā termiņa nepieciešamību.Par uzaicinājumu uz bāriņtiesas sēdi tiek paziņots Paziņošanas likumā noteiktajā kārtībā (Noteikumu projekta 17.punkts).7) Attiecībā uz gadījumiem, ja bāriņtiesas sēdes gaita pilnā apjomā tiek fiksēta, izmantojot skaņu ierakstu, ar Noteikumu projektu paredzēts:- precizēt prasības, kas jāievēro sagatavojot bāriņtiesas sēdes protokolu, nosakot, ka šādā gadījumā protokolā ir jānorāda, ka bāriņtiesas sēde tiek fiksēta ar skaņu ierakstu. Vienlaikus ir paredzēts, ka, gadījumā, ja bāriņtiesas sēdes gaita pilnā apjomā tiek fiksēta skaņu ierakstā un ieraksts tiek uzglabāts informācijas sistēmā, kas nodrošina konfidencialitāti, integritāti, pieejamību, auditācijas pierakstus un citas augsta riska informācijas drošības prasības, protokolā norāda skaņu ieraksta faila datnes nosaukumu, nenorādot lietas dalībnieku teikto (Noteikumu projekta 20., 21.punkts);- papildināt MK noteikumus Nr.1037 ar 63.1 punktuattiecībā uzskaņu ieraksta pieejamību, nosakot, ja bāriņtiesas sēdes gaita pilnā apjomā tiek fiksēta, izmantojot skaņu ierakstu, tad bāriņtiesas sēdes dalībniekam attiecīgais skaņas ieraksts pieejams nākamajā dienā pēc bāriņtiesas sēdes dienas, bet skaņas ieraksta audioprotokols – pēc trīs dienām (Noteikumu projekta 22.punkts);- gadījumā, ja bāriņtiesas sēdes gaita pilnā apjomā tiek fiksēta, izmantojot skaņu ierakstu, nav attiecināms MK noteikumus Nr.103764.punktāietvertais priekšraksts par rakstveida piezīmju iesniegšanu (Noteikumu projekta 23.punkts). Šāds grozījums tiek piedāvāts, ņemot vērā to, ka ar pilno skaņu ierakstu tiek novērstas iespējamas situācijas, kad sēdes protokolā varētu rasties būtiskas neprecizitātes. Skaņu ierakstā sēdes laikā paustais tiek atspoguļots atbilstoši sēdes dalībnieku teiktajam. 8) Lai precizētu satura prasības aizbildnībā un aizgādnībā esošas personas dzīves apstākļu pārraudzībā, veikti saturiski un redakcionāli precizējumi MK noteikumu Nr.1037 80. un 81.punktā. Proti, ar grozījumiem MK noteikumu Nr.1037 81. punktā paredzēts, ka bāriņtiesa, sastādot dzīves apstākļu pārbaudes aktu par aizbildnībā esošā bērna aprūpi, iekļauj vismaz informāciju par bērna viedokli, par dzīves apstākļiem, savstarpējām attiecībām ar aizbildni un nedalītā saimniecībā dzīvojošām personām,par saskarsmi un iespējām kontaktēties ar vecākiem un citiem radiniekiem, kā arī tiek noskaidrots un norādīts aizbildņa viedoklis par aizbildnības pārvaldību un savstarpējām attiecībām ar aizbilstamo (Noteikumu projekta 27.punkts). Ņemot vērā Civillikuma 356.pantā noteikto un Civillikuma 360.panta otrajā un trešajā daļā noteiktos aizgādņa pienākumus, kā arī Bāriņtiesu likuma 41.panta pirmajā daļā noteikto bāriņtiesas pienākumu uzraudzīt aizgādņa rīcību aizgādņa pienākumu izpildē, Noteikumu projektā paredzēts, ka bāriņtiesa vismaz reizi gadā, pārbaudot aizgādņa darbību, noskaidro aizgādņa un aizgādnībā esošas personas viedokli par mantas pārvaldību, kā arī aizgādnībā esošas personas viedokli par savstarpējām attiecībām ar aizgādni un nedalītā saimniecībā dzīvojošām personām (Noteikumu projekta 26.punkts). Vienlaikus attiecībā uz aizgādnības lietām ir paredzēts, ka, gadījumā, ja aizgādnībā esošā persona maina deklarēto dzīvesvietu, tad lietu pārsūta tai bāriņtiesai, kur ir deklarēta personas dzīvesvieta, bet, ja deklarētās dzīvesvietas nav, — tai bāriņtiesai, kuras darbības teritorijā ir personas dzīvesvieta. Ja persona ievietota ārstniecības iestādē, lietu pārsūta tai bāriņtiesai, kuras darbības teritorijā atrodas ārstniecības iestāde (Noteikumu projekta 16.punkts). 9) Vienlaikus tiek veikti tehniski grozījumi:a) precizēts MK noteikumu Nr.1037 32.punkts, harmonizējot to ar Bāriņtiesu likuma 55.panta trešo daļu (Noteikumu projekta 15.punkts);b) visā noteikumu tekstā vārdi “nepilngadīga persona” tiek aizstāti ar vārdu “bērns” (Noteikumu projekta 2.punkts);c) precizēts MK noteikumu Nr.1037 73.punkts, harmonizējot to ar Bāriņtiesu likuma 22.punkta pirmās prim daļu, nosakot, ka riska novērtēšana veicama arī ierosinot lietu par bērna aizgādības tiesību pārtraukšanu vecākam (Noteikumu projekta 25.punkts);d) 2018.gada 1.septembrī stājās spēkā grozījumi Bāriņtiesu likumā, kas nosaka, ka informāciju par audžuģimenē ievietotajiem bērniem un audžuģimenēm bāriņtiesas reģistrē Audžuģimeņu informācijas sistēmā (25.1 pants). Saskaņā ar grozījumiem Bērnu tiesību aizsardzības likumā, kas stājās spēkā 2018.gada 1.jūlijā, darbību uzsāka Ārpusģimenes aprūpes atbalsta centri (turpmāk – Atbalsta centri). Noteikumu projekta 29. un 30.punkts paredz, ka bāriņtiesai sagatavojot MK noteikumu Nr.1037 81.2 punktā minēto pārskatu, turpmāk ir jāiekļauj ziņas no Audžuģimeņu informācijas sistēmas, kā arī jāsazinās ar Atbalsta centru un jāiekļauj Atbalsta centra darbinieka sniegtā informācija par iespēju attiecīgai audžuģimenei uzņemt bērnu (iepriekš bāriņtiesai bija jāsazinās ar VBTAI). Vienlaikus, lai apzinātu pēc iespējas plašāku potenciālo aizbildņu loku, t.sk., bērna attālākos radiniekus, pārskatā ir iekļaujamas arī ziņas, kas iegūtas no Iedzīvotāju reģistra. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts izstrādāts, konsultējoties ar Asociāciju, Tiesībsarga biroju, Tieslietu ministriju, Rīgas apgabaltiesu, VBTAI. |
| 4. | Cita informācija | Ņemot vērā, ka šie grozījumi būtiski maina līdzšinējo atzinumu sniegšanas kārtību Bāriņtiesu likuma 50. pantā noteiktajos gadījumos, un turpmāk tā ievērojami atšķirsies no bāriņtiesas lēmuma pieņemšanas kārtības, lai nodrošinātu vienotu izpratni par jaunā regulējuma piemērošanu bāriņtiesās, Valsts bērnu tiesību aizsardzības inspekcija atbilstoši Ministru kabineta 2005. gada 29. novembra noteikumos Nr. 898 „Valsts bērnu tiesību aizsardzības inspekcijas nolikums” noteiktajai kompetencei izstrādās metodiskos ieteikumus bāriņtiesām, izskaidrojot jauno kārtību, kādā sniedzams atzinums pēc tiesas pieprasījuma.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts tiešā veidā attiecas uz bāriņtiesām (saskaņā ar VBTAI sniegtajiem datiem 2020.gada 1.maijā Latvijā darbojas 117 bāriņtiesas), personām, par kurām bāriņtiesa pēc tiesas pieprasījuma noteiktajos gadījumos sniedz atzinumu (842 bērni), bērniem, kuri atrodas aizbildnībā, aizgādnībā esošām personām. Saskaņā ar “Pārskats par bāriņtiesas darbu 2019.gadā” 2020.gada 1.janvārī Latvijā ārpusģimenes aprūpē kopā ir 6252 bērni, no tiem 4276 bērni ievietoti aizbildnībā. Aizgādnībā esošo personu skaits - 3487. |
| 2. | Tiesiskā regulējuma ietekme uz tautsaimniecību un administratīvo slogu | Fiziskajām personām administratīvais slogs nemainās.Grozījumi, kas paredz, ka bāriņtiesas atzinumi, kas tiek sagatavoti  pēc tiesas pieprasījuma, tiek noformēti rakstveidā lēmuma formā, kurus pieņem bāriņtiesas sēdē bez personu, uz kurām attiecas atzinums, klātbūtnes, ļautu paaugstināt bāriņtiesas darba procesa efektivitāti, veicinātu bāriņtiesas resursu racionālu izmantošanu. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju ieinteresētajām personām izteikt viedokli, noteikumu projekts saskaņā ar Ministru kabineta 2009. gada 25. augusta noteikumiem Nr. 970 ”Sabiedrības līdzdalības kārtība attīstības un plānošanas procesā” (turpmāk – MK noteikumi Nr. 970) 2020.gada 26.maijā tika ievietots Labklājības ministrijas un Valsts kancelejas tīmekļvietnē. |
| 2. | Sabiedrības līdzdalība projekta izstrādē | Ievērojot MK noteikumos Nr.970 noteikto kārtību, sabiedrības pārstāvji viedokļus par noteikumu projektu varēja izteikt no 2020.gada 26. maija līdz 9.jūnijam. |
| 3. | Sabiedrības līdzdalības rezultāti | Labklājības ministrijas un Valsts kancelejas tīmekļvietnēs saistībā ar noteikumu projektu priekšlikumi un iebildumi nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Bāriņtiesas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Papildu cilvēkresursi un finanšu līdzekļi nav nepieciešami, jaunas institūcijas netiek veidotas, kā arī netiek likvidētas esošās. |
| 3. | Cita informācija | Nav |

Labklājības ministre R.Petraviča

23.07.2020.

K.Venta-Kittele

67021610, kristine.venta-kittele@lm.gov.lv

Z.Mustermane

67021649, zita.mustermane@lm.gov.lv

1. Bāriņtiesu oficiālā statistika. Pieejams: <http://www.bti.gov.lv/lat/barintiesas/statistika/> [↑](#footnote-ref-1)
2. Latvijas Republikas Augstākās tiesas Senāta Administartīvo lietu departamenta 2004.gada 11.jūnija lēmums lietā Nr.SKA-125 [↑](#footnote-ref-2)